ธปท.เอาอยู่ยังไม่คุมกู้สินเชื่อย่อย
ธปท.ยืนยันยังไม่ออกมาตรการควบคุมสินเชื่อรายย่อย แม้จะขยายตัวร้อนแรง
19 ต.ค. 2555

ธปท.ยืนยันยังไม่ออกมาตรการควบคุมสินเชื่อรายย่อย แม้จะขยายตัวร้อนแรง 
นายประสาร ไตรรัตน์วรกุล ผู้ว่าการธนาคารแห่งประเทศไทย (ธปท.) กล่าวว่า การที่สินเชื่อรายย่อยและสินเชื่อเช่าซื้อขยายตัวสูงมากนั้น ธปท.กำลังแยกแยะเป็นรายกลุ่มว่าเป็นอย่างไร แต่คาดว่าจะไม่ออกมาตรการอะไรมาคุม เนื่องจากการขยายตัวของสินเชื่อกลุ่มนี้ส่วนหนึ่งมาจากนโยบายของรัฐบาล เช่น โครงการรถยนต์คันแรก การพักหนี้รายย่อยของธนาคารรัฐ เป็นต้น
“เมื่อดูสินเชื่อโดยรวมที่ขยายตัว 1415% ก็มองว่าไม่น่ากังวลมากนัก พอรับได้ ยกเว้นสินเชื่อเพื่อการอุปโภคบริโภคที่ไม่ใช่สินเชื่อบ้าน เป็นตัวที่ต้องจับตาเพิ่มเติม ซึ่งเวลานี้หน่วยงานที่เกี่ยวข้องของ ธปท.ติดตามดูอยู่ แต่ถึงจะไม่น่ากังวลเป็นพิเศษ แต่ก็ต้องให้ความสนใจติดตามดูต่อไป” นายประสาร กล่าว 
อย่างไรก็ดี ยอมรับว่าดอกเบี้ยที่ลดลงมีส่วนช่วยกระตุ้นให้สินเชื่อโต แต่สาเหตุการเติบโตของสินเชื่อมีผลมาจากหลายส่วน ยากที่จะแยกที่มาของการขยายตัวของสินเชื่อ จึงยังไม่สามารถสรุปได้ว่าจะออกมาตรการใดๆ ไม่ว่าจะเป็นประกาศคณะปฏิวัติ ฉบับที่ 58 (ปว.58) หรือ พ.ร.บ.ธุรกิจสถาบันการเงิน มาตรา 5 มาดูแลหรือไม่ 
“ธปท. ต้องติดตามดูข้อมูลให้แน่ใจก่อนดำเนินการใดๆ” ผู้ว่าการ ธปท. กล่าว